[{"text_idx": "#000000", "text": "Laagi ja Miileni viis ku\u0308simust"}, {"text_idx": "#000001", "text": "AvalehtRannavolleBeach44 vollefestival48-aastane Kais ronis koos Piigiga rongi alt edukalt va\u0308lja, su\u0308ndis Beach44 festivali osalejaterekord"}, {"text_idx": "#000002", "text": "48-aastane Kais ronis koos Piigiga rongi alt edukalt va\u0308lja, su\u0308ndis Beach44 festivali osalejaterekord"}, {"text_idx": "#000003", "text": "Share this postClose sharing box48-aastane Kais ronis koos Piigiga rongi alt edukalt va\u0308lja, su\u0308ndis Beach44 festivali osalejaterekordTwitterFacebookLinkedIn"}, {"text_idx": "#000005", "text": "Beach44 rannafestivali pu\u0308hapa\u0308evane turniir to\u0303i U\u0308lemiste Beach House\u2019i rekordarvu osalejaid, sest volle- ja tenniseturniiril lo\u0303i kaasa kokku 53 paari ehk 106 spordiso\u0303pra."}, {"text_idx": "#000006", "text": "Volleturniiril oli sel talvel esimest korda kavas kiireloomuline King of The Court turniir, kus osales nelja vo\u0303istlusklassi peale kokku 41 paari. Populaarseimaks kujunes meeste A/B-tase, kus 13 paari seast sillutasid tee finaali viis tugevamat. Suurt lo\u0303ppvaatust alustasid edukalt Siim Ennemuist ja Karl Rinaldo, kes kogusid kiiresti 11 punkti ega ja\u0308tnud konkurentidele suurt so\u0303nao\u0303igust. Ent 15-minutilise finaali teises pooles leidis kasutust volle-vanaso\u0303na \u201cvorm on ko\u0303ikuv, Kaarel Kaisi klass aga igavene\u201d, sest Eesti meistrid, 48-aastane (!) Kaarel Kais ja 36-aastane Urmas Piik tegid Piigi ta\u0308psete to\u0303stete ja Kaisi perfektsete ru\u0308nnakulahenduste toel hirmko\u0303va spurdi ning vo\u0303tsid lo\u0303puks 15 punkti Ennemuisti ja Rinaldo 13 vastu. U\u0308leja\u0308a\u0308nud ja\u0308id esikohaheitlusest sedapuhku u\u0308sna kaugele \u2013 kolmandad olid suvistel GP-etappidel ha\u0308sti ma\u0308nginud Marko So\u0303na ja Martin Ant, kelle jo\u0303ud rauges pa\u0308rast eelringides na\u0308idatud turmtuld. Turniiri tulemused ja karikasarja u\u0308ldseisu leiab uudise alumisest osast."}, {"text_idx": "#000007", "text": "Naiste A/B-tasemes osales viis paari ning edu saatis Karen Oja ja Monika Silda, kes vo\u0303tsid finaalis ilusa ja veenva vo\u0303idu. Tihedas teise koha heitluses saatis edu Julia Skiperskit ja Dace Azet, kes tundsid o\u0303nnestumise u\u0308le siirast ro\u0303o\u0303mu, kolmandana pa\u0308a\u0308sesid poodiumile Marju Sillasoo ja Ka\u0308di Bo\u0308ckler. U\u0308he punktiga ja\u0308id poodiumilt seekord va\u0308lja lumisest Tartust saabunud Duo vo\u0303rkpalliklubi noored, ko\u0303igest 14-aastased Marta-Mia Ploomipuu ja Hannemai Hanima\u0308gi, kes lo\u0303petasid eelturniiri suisa teisena ja tegid veidi ebao\u0303nnestunud finaalist hoolimata esimese arvestatava avalduse naiste klassis."}, {"text_idx": "#000018", "text": "Valeri Maksimov \u2013 volle-entusiast, kes va\u0308a\u0308rib omanimelist turniiri"}, {"text_idx": "#000019", "text": "Maksimovi ma\u0308lestusturniiri esimesed ma\u0308rgid loovad eelduse ettearvamatuks na\u0308dalavahetuseks"}]